SL Uradni list Evropske unije L 209/15

IZVEDBENA UREDBA KOMISIJE (EU) 2017/1468

z dne 11. avgusta 2017

o spremembi Uredbe (EU) št. 354/2011 o odprtju in zagotovitvi upravljanja tarifnih kvot Unije za nekatere ribe in ribiške proizvode s poreklom iz Bosne in Hercegovine

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 58(1) Uredbe,

ob upoštevanju naslednjega:

(1) S Sklepom (EU) 2017/75 (2) (v nadaljnjem besedilu: „Sklep“) je Svet odobril podpis v imenu Unije in njenih držav članic Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani (v nadaljnjem besedilu: Sporazum) zaradi upoštevanja pristopa Republike Hrvaške k Evropski uniji. V skladu s tem sklepom se je Protokol od 1. februarja 2017 uporabljal začasno (3).

(2) Protokol v členu 3 določa, da je treba v skladu s Prilogo II k Protokolu podeliti koncesije Unije za nekatere ribe in ribiške proizvode s poreklom iz Bosne in Hercegovine. Zato bi bilo treba obseg tarifne kvote za postrv, krapa in sardone povečati za 440, 10 oziroma 20 ton.

(3) Tarifne kvote Unije bi bilo treba v letu 2017 v celoti uporabljati, kakor je določeno v Prilogi II k Protokolu.

(4) Tarifne kvote, določene v Prilogi II k Protokolu, bi morala Komisija upravljati v skladu s kronološkim vrstnim redom datumov sprejetja carinskih deklaracij za sprostitev v prosti promet v skladu z Izvedbeno uredbo Komisije (EU) 2015/2447 (4).

(5) Uredbo Komisije (EU) št. 354/2011 (5) bi bilo zato treba ustrezno spremeniti.

(6) Za zagotavljanje nemotene uporabe sistema kvot, vzpostavljenega s Protokolom, bi se morala ta uredba uporabljati od istega datuma, kot se začasno uporablja Protokol.

(7) Ukrepi iz te uredbe so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Uredba (EU) št. 354/2011 se spremeni:

(1) člen 2 se nadomesti z naslednjim: „Člen 2 Tarifne kvote iz Priloge se upravljajo v skladu s členi 49 do 54 Izvedbene uredbe Komisije (EU) 2015/2447 (*1). (*1) Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).“;"

(2) Priloga se nadomesti z besedilom iz Priloge k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. februarja 2017.

Ta uredba je v celoti zavezujoča in se neposredno uporablja v vseh državah članicah. V Bruslju, 11. avgusta 2017 Za Komisijo Predsednik Jean-Claude JUNCKER

(1) UL L 269, 10.10.2013, str. 1.

(2) Sklep Sveta (EU) 2017/75 z dne 21. novembra 2016 o podpisu v imenu Unije in njenih držav članic ter o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (UL L 12, 17.1.2017, str. 1).

(3) UL L 12, 17.1.2017, str. 22.

(4) Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).

(5) Uredba Komisije (EU) št. 354/2011 z dne 12. aprila 2011 o odprtju in zagotovitvi upravljanja tarifnih kvot Unije za nekatere ribe in ribiške proizvode s poreklom iz Bosne in Hercegovine (UL L 98, 13.4.2011, str. 1).